paragraph_text: Još od starogrčkih vremena pobjednici na Olimpijskim igrama, od 776. pr. Kr., bili su slavljeni kao polubogovi. Njima u čast uklanjani su dijelovi gradskih bedema da bi, nakon pobjede na Igrama, mogli s pratnjom ući u grad. Obnavljanjem Olimpijskih Igara 1896. baruna Pierre de Coubertaina športaši ponovo streme tom najvišem naslovu u športu koji jamči mjesto u svim športskim analima i svojevrsnu besmrtnost.